《渔翁》
宋代·冯山

短棹拨轻舟，风恬江上游。机心重浪底，生计一钩头。

尽日不多得，中怀无寸忧。夜深何处宿，孤屿笛声秋。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。